1.ปัจจัยความเสี่ยง

1.  ความเสี่ยงในการประกอบธุรกิจ

ธุรกิจการพัฒนาอสังหาริมทรัพย์นับเป็นภาคธุรกิจหนึ่งที่ได้รับผลกระทบจากวิกฤตการณ์ทางเศรษฐกิจในช่วงหลายปีที่ผ่านมาเป็นอย่างมาก
โดยเฉพาะอย่างยิ่งการประกาศปิดสถาบันการเงินของธนาคารแห่งประเทศไทย
ทำให้ผู้ประกอบด้านพัฒนาอสังหาริมทรัพย์ขาดผู้ให้การสนับสนุนทางการเงิน โครงการต่าง ๆ
ต้องชะลอการพัฒนาโครงการออกไป
ผลของการหยุดพัฒนาโครงการทำให้ลูกค้าเกิดความไม่มั่นใจในผู้ประกอบการ
นอกจากนี้สถาบันการเงินที่ยังคงดำเนินกิจการอยู่ได้กำหนดมาตรการที่เข้มงวดในการปล่อยสินเชื่อรายย่อย
ส่งผลต่อการรับโอนกรรมสิทธิของลูกค้า รวมถึงภาวะการว่างงานที่เพิ่มขึ้นในอัตราสูง
ทำให้ผู้ซื้อชะลอการตัดสินใจในการลงทุนในอสังหาริมทรัพย์
จึงทำให้ยอดขายโดยรวมของภาคธุรกิจอสังหาริมทรัพย์ลดลงเป็นจำนวนมาก
ซึ่งปัจจัยดังกล่าวข้างต้นส่งผลกระทบต่อบริษัท ฯ เป็นอย่างมากเช่นกัน อย่างไรก็ดี บริษัท ไรมอน
แลนด์ จำกัด (มหาชน)
เป็นบริษัทหนึ่งที่สามารถดำเนินกิจการอย่างต่อเนื่องและยังสามารถโอนกรรมสิทธิในโครงการที่แล้วเสร็จให้แก่ลูกค้าได้สม่ำเสมอ
แม้ในภาวะเศรษฐกิจถดถอย

2.  ความเสี่ยงเกี่ยวกับการผลิต

  ความเสี่ยงด้านทำเลที่ตั้งโครงการ

บริษัทฯ จะมีความเสี่ยงด้านนี้ไม่มากนัก เนื่องจากบริษัทฯ
มีการศึกษาความเป็นไปได้ของโครงการและวางแผนในการพัฒนาที่ดินก่อนการลงทุนซื้อเสมอ
ซึ่งปัจจุบัน บริษัทฯ มีที่ดินรอการพัฒนาที่อยู่ในทำเลที่ตั้งที่เหมาะสมจำนวนหนึ่ง

ความเสี่ยงด้านต้นทุนของโครงการ

ความเสี่ยงด้านนี้อาจเกิดจากปัจจัยทางด้านความผันผวนของราคาและคุณภาพของวัสดุก่อสร้าง
ปัญหาการขาดแคลนวัสดุก่อสร้าง รวมถึงปัญหาในด้านความล่าช้าของการก่อสร้าง
ซึ่งจะส่งผลกระทบต่อต้นทุนของโครงการ
ซึ่งบริษัทฯมีนโยบายในการลดหรือจำกัดปัญหาเหล่านี้โดยการจัดซื้อวัสดุก่อสร้างจากผู้ผลิตโดยตรง
ทำให้สามารถควบคุมต้นทุนการก่อสร้างให้อยู่ในแผนงานที่กำหนดไว้
อีกทั้งสามารถลดปัญหาการขาดแคลนวัสดุก่อสร้างได้ ส่วนปัญหาการล่าช้าของการก่อสร้างนั้น
บริษัทฯได้ว่าจ้างบริษัทรับเหมาก่อสร้างที่มีคุณภาพและมีเทคโนโลยีในการก่อสร้างที่ทันสมัย
ซึ่งสามารถลดระยะเวลาในการทำงานและทำให้โครงการของบริษัทฯ มีคุณภาพที่ดี

3.  ความเสี่ยงด้านการบริหารและจัดการ

  ความเสี่ยงทางด้านบุคคลากร

สืบเนื่องจากการที่บริษัท ไรมอน แลนด์ จำกัด (มหาชน)
ได้ลดขนาดองค์กรลงเพื่อลดต้นทุนในการดำเนินงานให้สามารถรับกับวิกฤตการณ์ทางเศรษฐกิจในช่วงหลายปีที่ผ่านมา
ทำให้ปัจจุบันคงเหลือพนักงานประจำเพียง 48 คน
พนักงานดังกล่าวล้วนเป็นบุคคลากรที่มีความรู้ความสามารถและมีความเชี่ยวชาญด้านธุรกิจพัฒนาอสังหาริมทรัพย์ทั้งสิ้น
อย่างไรก็ดีหากมีการขยายงานในอนาคต บริษัทฯ ต้องมีการจัดหาบุคคลากรทั้งในระดับวิศวกร
ผู้ควบคุมงาน และเจ้าหน้าที่ระดับปฏิบัติการอีกเป็นจำนวนมาก

ความเสี่ยงด้านการตลาดและการแข่งขัน

ปัจจุบันภาวะการแข่งขันทางด้านธุรกิจพัฒนาอสังหาริมทรัพย์ยังคงมีอยู่ในอัตราที่สูง
เนื่องจากยังคงมีโครงการที่แล้วเสร็จและที่อยู่ระหว่างก่อสร้างที่รอการจำหน่ายเป็นจำนวนมาก
ในขณะที่ผู้บริโภคมีกำลังในการซื้อลดลงเนื่องจากภาวะการว่างงานและการขาดสถาบันการเงินในการอำนวยสินเชื่อรายย่อย
ซึ่งบริษัทฯ ได้ปรับเปลี่ยนโดยใช้นโยบายในการขายตรง
เพื่อลดต้นทุนในการบริหารงานและสามารถเข้าถึงผู้บริโภคได้มากขึ้น

4.  ความเสี่ยงทางด้านการเงิน

  ความเสี่ยงทางด้านข้อจำกัดของแหล่งทุน

ความเสี่ยงที่เกิดจากข้อจำกัดของแหล่งเงินทุนเท่าที่นั้น เท่าที่ผ่านมา
แหล่งเงินทุนของภาคอสังหาริมทรัพย์มาจากการกู้ยืมเงินจากสถาบันการเงิน
เงินมัดจำและการผ่อนชำระค่างวดจากลูกค้า
ซึ่งจากวิกฤตการณ์ทางเศรษฐกิจทำให้การขอสินเชื่อทำได้ยากขึ้น
นอกจากนี้เงินมัดจำและค่างวดที่ได้รับจากลูกค้า จะต้องฝากไว้ในบัญชีตั้งพัก (Escrow Account)

ความเสี่ยงทางด้านเงินทุนหมุนเวียน

สำหรับบริษัทฯ แล้วความเสี่ยงในด้านเงินทุนหมุนเวียนจะมีน้อยลง เนื่องจากบริษัทฯ
มีการควบคุมค่าใช้จ่ายและกระแสเงินสดอย่างใกล้ชิด

ความเสี่ยงทางด้านภาระดอกเบี้ยจากการกู้ยืม

เนื่องจากอัตราดอกเบี้ยในการกู้ยืมค่อนข้างสูงในข่วงหลายปีที่ผ่านมา ทำให้บริษัทฯ
มีความเสียงด้านภาระดอกเบี้ยจากการกู้ยืมค่อนข้างสูง แต่ในปัจจุบันความเสี่ยงด้านนี้ได้ลดลง
เนื่องจากอัตรา ดอกเบี้ยจากการกู้ยืมได้ลดลงค่อนข้างมาก

ความเสี่ยงทางด้านผลตอบแทนจากการลงทุนในโครงการ

บริษัทฯจะรักษาอัตราผลตอบแทนของโครงการให้ได้ตามที่ตั้งเป้าหมายไว้
ซึ่งจะเป็นการลดความเสียงในด้านผลตอบแทนจากการลงทุนในโครงการที่ได้รับการพิจารณาอนุมัติให้ลงทุน

1.5 ความเสี่ยงของบริษัทที่อยู่ในข่ายอาจถูกเพิกถอนจากการเป็นบริษัทจดทะเบียนในตลาดหลักทรัพย์

จากการบริษัทฯ ได้เข้าสู่กระบวนการฟื้นฟูกิจการและมีความคืบหน้าในการดำเนินการฟื้นฟูกิจการ
ทำให้ความเสี่ยงของบริษัทฯ ที่อยู่ในข่ายอาจถูกเพิกถอนจากการเป็นบริษัทจดทะเบียนในตลาด
หลักทรัพย์แห่งประเทศไทยลดลงเป็นอย่างมาก ซึ่งกระบวนการฟื้นฟูกิจการของบริษัทฯ
ได้ดำเนินการมาตั้งแต่ปี 2543 และสามารถสรุปได้ดังนี้

-   9 ตุลาคม 2543 บริษัทฯ ได้ยื่นขอฟื้นฟูกิจการต่อศาลล้มละลายกลาง

-   6 พฤศจิกายน 2543 ศาลล้มละลายกลางได้มีคำสั่งให้ฟื้นฟูกิจการของบริษัทฯ และ

  แต่งตั้ง บริษัท ไรมอน แลนด์ แพลนเนอร์ จำกัด เป็นผู้ทำแผน

-   7 มีนาคม 2543 ผู้ทำแผนได้เสนอแผนฟื้นฟูกิจการต่อเจ้าพนักงานพิทักษ์ทรัพย์

-   2 เมษายน 2544 ที่ประชุมเจ้าหนี้ได้มีมติเห็นชอบต่อแผนฟื้นฟูกิจการ

-   8 พฤศจิกายน 2544 ศาลล้มละลายกลาง ได้มีคำสั่งเห็นชอบด้วยแผนฟื้นฟูกิจการ

  และ และแต่งตั้งให้ บริษัท ไรมอน แลนด์ แพลนเนอร์ จำกัด

  เป็นผู้บริหารแผน

ขณะนี้ ผู้บริหารแผน คือ บริษัท ไรมอน แลนด์ แพลนเนอร์ จำกัด
กำลังดำเนินการปฏิบัติตามแผนฟื้นฟูกิจการ